26. ΝΟΜΟΣ υπ' αριθ. 893 της 28/31 Οκτ. 1943 Περί παροχής επιδόματος εις τους εν ειρήνη παθόντας εκ φυματιώσεως συνταξιούχους αρχιφύλακας και αστυφύλακας. Άρθρον μόνον.-Αι διατάξεις του υπ' αριθ. 335 Νόμου "περί παροχής επιδόματος εις τους εν ειρήνη παθόντας εκ φυματιώσεως οπλίτας" εφαρμόζονται και δια τους εν καιρώ ειρήνης παθόντας εκ φυματιώσεως συνταξιούχους αρχιφύλακας και αστυφύλακας, οίτινες εφ' όσον συντρέχουσιν αι δια του ως άνω Νόμου καθοριζόμεναι παθήσεις και όρια αναπηρίας, δικαιούνται του δι' αυτού καθοριζομένου ειδικού επιδόματος, αφ' ης ημερομηνίας και οι οπλίται του Στρατού Ξηράς, Θαλάσσης, Αέρος και Χωροφυλακής. Η ισχύς του παρόντος συντακτικού χαρακτήρος, άρχεται από της δημοσιεύσεώς του εις την Εφημερίδα της Κυβερνήσεως. Βλ. τον Νόμ. 335/1943, ανωτ. σελ. 223. 